《恭次家大人初抵季弟海陵官舍之韵》
宋代·孙应求

舟渡金山过广陵，湾头略可计淮程。
回瞻建业祥烟绕，北望长安落日明。
野旷春农虚地力，霜清晓角动边声。
中原雠耻非难复，子弟皆思死父兄。

作者简介：孙应求，字伯起，馀姚（今属浙江）人。介子、应时长兄。乡贡进士。事见《宋元学案补遗》卷三五。今录诗十一首。